ایران کوچلری نینگ کینگ کولملی هوا مدافعه سینشی گه باشله گن لیگی بیلدیریلدی.
ایران دولت تلویزیونی خبر بیریشیچه، "ولایت سماسی مدافعه چیلری 1401" دیب اتلگن خوددی شو حربی سینش اردو و انقلاب محافظلری اردوسیدن هوا مدافعه کوچلری نینگ قتنشیشی بیلن آلیب باریلماقده.
حربی سینش حقیده معلومات بیرگن جنرال قدیر رحیمزاده شولرنی ایتدی:
خاص مقصدلی مشترک هوا مدافعه سینشی نینگ عملیات باسقیچی اولکه نینگ شمال – غرب، غرب و مرکزیده گی هوا ساحه سیده آلیب باریله دی. حربی سینش نینگ سونگگی باسقیچی اولکه هوا ساحه سی نینگ قریب اوچدن ایککیسی یعنی 1 میلیون کیلومتردن آرتیق بیر ساحه ده اوتکزیله دی" دیدی.
رحیمزاده حربی سینشده حربی اوچاقلر، هیداوچیسیز هوا واسطه لری، رادارلر، الکترونیک اوروش واسطه لری و علاقه سیستملریدن ایش آلینه جگینی و 100 دن آرتیق اوچاق بیلن اولکه نینگ هسته ای، حربی و اقتصادی مرکزلریگه قره ته احتمالی بیر هجوم گه قرشی هوا مدافعه سیستملری نینگ کوچی نینگ تیست ایتیله جگینی بیلدیردی.
حادثه پایتخت تاشکینت ده یوزبیرگن
